Brdo čizama
<s>"Brdo čizama" (tal.</s><s>La collina degli stivali) je talijanski vestern iz 1969. kojeg je režirao Giuseppe Colizzi.</s><s>Znakovit je po tome što je treći od prva tri ozbiljna filma u kojima su prvi put nastupili Bud Spencer i Terence Hill, prije nego se dvojac iskušao u komedijama i stekao svjetsku slavu.</s><s>U Njemačkoj je film čak ponovno sinkroniziran nakon uspjeha Hilla i Spencera u 1970-ima te "prilagođen" široj publici u obliku komedije pod naslovom "Zwei haun auf den Putz", čime su ublažene neke nasilne scene originala.</s>

<s>Fim je sniman u Almeríiji, Španjolska.</s>

<s>Radnja</s>

<s>Divlji zapad, 19. stoljeće.</s><s>Kauboja Cata Stevensa proganja tajnovita banda koju vodi kriminalac Finch.</s><s>Ranjen, Cat se uspije sakriti u vagon cirkusa koji nastupa u tom malenom gradu.</s><s>Kada putujući cirkus krene, Crnoputi Thomas, trapezist, ga pronađe onesviještenog.</s><s>Kada se dio bande pojavi ispred karavane i zapriječi im put kako bi ih pročešljali ne bi li pronašli Cata, Thomas ih upuca, čime se cijeli cirkus automatski nađe na njihovoj meti.</s><s>Nakon što je Cat ozdravio, objasni im što se događa: dobio je udio zemlje gdje je pronađeno vrijedno nalazište zlata u nekom gradiću, no dozvola se mora obnoviti svake godine kada u gradić stiže javni bilježnik, pa tamošnji gradonačelnik, Fisher, uz potporu Fincha, ima cilj ili ubiti ili natjerati silom svakog vlasnika od odustajanja zemljišta kako bi sve zlato pripalo njemu i njegovoj bandi.</s>

<s>Thomas mu odluči pomoći, pogotovo nakon što je banda upucala njegovog kolegu u cirkusu.</s><s>Kako bi dobili pomoć, Cat pozove svojeg starog prijatelja, debelog Hutcha i njegovog kolegu, nijemog Babydolla, kako bi se riješili Fishera.</s><s>Zajedno, uspiju sve zlikovce navesti da posjete njihovu predstavu u cirkusu.</s><s>Tamo, poput Hamleta, organiziraju prikrivenu predstavu o dvojici tajkuna koji šamaraju stanovnike koji su pronašli zlato na svojem posjedu, čime raskrinkavaju Fisherovu taktiku pred svima.</s><s>Tada Cat, Thomas i Hutch uspiju eliminarati bandu i ostale kriminalce, a Fishera ostave gomili.</s>

<s>Glume 
Terence Hill - Cat Stevens
Woody Strode - Thomas
Bud Spencer - Arch Hutch Bessy
Eduardo Ciannelli - Boone
Glauco Onorato - Finch
Victor Buono - Gradonačelnik Fisher</s>

<s>Izvori</s>

<s>Vanjske veze 
 
 Brdo čizama na Rotten Tomatoes</s>

<s>Italijanski filmovi
Vestern-filmovi</s>

